section_heading: Personalna unija i republika
paragraph_text: Građanski rat završio se pogubljenjem Karla I. 1649., ukidanjem engleske monarhije i uspostavljanjem republike, koja se službeno zvala Engleski Commonwealth (Commonwealth of England). Karlov sin, Karlo II., proglašen je u Škotskoj kraljem Velike Britanije, ali je bio prisiljen pobjeći u inozemstvo nakon što je njegov pokušaj zavladati Engleskom pretrpio neuspjeh porazom u Bici kod Worcestera. Oliver Cromwell, tada najistaknutiji vojni i politički vođa u Engleskoj, prigrabio je vlast 1653. i proglasio se za lorda protektora te postao neka vrsta vojnog diktatora. Cromwell je vladao do svoje smrti 1658., kad ga je naslijedio sin Richard Cromwell. Novi lord protektor nije bio previše zazaniman, a ni sposoban za upravljanje državom, te je uskoro odstupio s vlasti.<ref>Cannon and Griffiths, str. 393–400. Kako se nitko nije osobito isticao kao mogući vođa, došlo je do nemira među građanima i u vojsci, što je naposljetku dovelo do težnje većine naroda za obnavljanje monarhije. Do restauracije monarhije došlo je 1660. i Karlo II. vratio se u Britaniju.<ref>Fraser, str. 232.